stanford-oval/wikipedia huggingface dataset:
שרפת צווי גיוס
מקרים שהובאו לבתי המשפט בארצות הברית > מקרים מוקדמים

ב-15 באוקטובר 1965, דייוויד ג'י. מילר היה המתנגד הראשון ששרף את צו הגיוס שלו בעצרת שנערכה ליד מרכז הגיוס במנהטן. הוא דיבר בקצרה אל הבאים לעצרת ואז שרף את צו הגיוס. מילר נעצר על ידי ה-FBI שלושה ימים מאוחר יותר במנצ'סטר, ניו המפשייר.
מילר היה חבר בתנועת הפועלים הקתולית (The Catholic Worker Movement) הדוגלת באי אלימות, פציפיזם וחלוקת ההון. באפריל 1966 הוא הגיע עם אשתו ובנם היונק לרצות את 30 חודשי המאסר שנגזרו עליו. המקרה נדון בבית המשפט הפדרלי לערעורים ביוני באותה שנה. עורך הדין של מילר טען כי שרפת צו הגיוס הייתה מעשה סימבולי והקהל שהשתתף בעצרת היה מודע לכך שזהו מעשה סימבולי, ועל כן הוא מוגן על ידי התיקון הראשון לחוקה. שרפת צו גיוס, לטענתו, היא הצהרה דרמטית שסייעה למילר להבהיר את טיעוניו בצורה הטובה ביותר, ויש לו את הזכות החוקתית לשאת נאום משמעותי משפיע ככל שניתן. בית המשפט לא קיבל את טיעוניו ובאוקטובר הרשעתו של מילר אושררה. מילר, שהיה משוחרר בערבות, נאסר ל-22 חודשים ביוני 1968.
ב-20 באוקטובר 1965, סטיבן לין סמית', סטודנט בן 20, נאם בעצרת באוניברסיטת איווה ושרף את צו הגיוס שלו. הוא אמר, "אני מרגיש שלתת חמש שנים מהחיים שלי זה יותר מידי ולכן החוק הזה לא בסדר." סמית' הזמין לאירוע עיתונאים וכתבי טלוויזיה שהיו נוכחים בעת ששרף את צו הגיוס. הוא אמר שהוא מתנגד למעורבות של ארצות הברית בווייטנאם, וכי הוא מתנגד לשיטת הגיוס. בנובמבר 1966 הוא נמצא אשם ונפסק לו עונש על תנאי למשך שלוש שנים.
בחודשים יוני-יולי 1967, בפסק הדין ארצות הברית נגד אדלמן שנדון בבית המשפט הפדרלי לערעורים, נטען שאדלמן ושלושה גברים נוספים שרפו את צווי הגיוס שלהם בעצרת ציבורית שאורגנה על ידי הוועדה לפעולה לא אלימה (Committee for Non-Violent Action) בכיכר יוניון בניו יורק, ב-6 בנובמבר 1965. שלושה מתוך ארבעת הנאשמים הורשעו ונגזרו עליהם שישה חודשי מאסר.
תהודה ציבורית

התגובות לשרפת צווי הגיוס היו מעורבות. ארגוני חיילים משוחררים הדגישו שרוב הצעירים לא שורפים את צווי הגיוס, ושהם אלה הראויים להוקרה, לא המשתמטים. באוקטובר 1967 נערכה עצרת, בחסות הממשל, לתמיכה במתגייסים.
המגזין רמפארטס (Ramparts), שהיה משויך לשמאל החדש, פרסם בדצמבר 1967, בשער המגזין, צילום של שרפת צווי גיוס. גם המגזין השמרני, The Saturday Evening Post, פרסם תמונה של שרפת צווי גיוס על שער המגזין ב-27 בינואר 1968. במחזמר שיער, סצנת השיא, במערכה הראשונה, היא קבוצה של גברים "היפים" שורפת את צווי הגיוס שלהם בעוד הדמות הראשית, קלוד, נאבק עם ההחלטה האם להצטרף אליהם.
הנשיא ג'ונסון דיבר בתקיפות נגד שורפי צווי הגיוס, וקרא לחקור את ההשפעות הקומוניסטיות על תנועת המתנגדים. הניו יורק טיימס דיווח על תגובותו של הנשיא וטען שהצעירים מוחים נגד חוק הגיוס ולא נגד המלחמה. ב-1968 ריצ'רד ניקסון, במסע הבחירות שלו לנשיאות, הבטיח לשנות את חוק הגיוס ולהפוך את צבא ארצות הברית לצבא המבוסס לחלוטין על התנדבות.
הערות שוליים

↑  Flynn, George Q. (1993).
1 2 3  Gottlieb, Sherry Gershon (1991).
↑  Foerster, Herbert N. (1997).
1 2 3  Miller, David (Spring 2001).
↑  Haiman, Franklyn Saul (2007).
1 2 3 4 5 6  Bailey, Beth L. (2009).
↑  Amey, L.J.; Rasmussen, R. Kent (1997).
1 2 3  The facts of O'Brien's protest, arrest, and trial are summarized in the Supreme Court's opinion, United States v.
↑  On the intent behind the amendment, the Court of Appeals wrote, "We would be closing our eyes in the light of the prior law if we did not see on the face of the amendment that it was precisely directed at public as distinguished from private destruction.
↑  Edwards, P. G. (1997).
1 2 3  "Events and issues that made the news in 1966".
1 2  "Draft card man at Town Hall".
↑  Warhaft, Sally (2004).
↑  Langford, Sue.
↑  "Events and issues that made the news in 1971".
↑  "Events and issues that made the news in 1972".
↑  Haiman, Franklyn Saul (2007).
1 2  Blanchard, Margaret A. (1992).
↑  "367 F.2d 72 – United States v.
↑  Haiman, Franklyn Saul (2007).
↑  "368 F.2d 529 – Stephen Lynn Smith v.
↑  "384 F. 2d 115 – United States v.
↑  "Anti-War Political Activism".
↑  Schultz, David Andrew (2009).
↑  Alfange, Dean Jr (1968).
1 2  Werhan, Keith (2004).
↑  Maier, Thomas (2003).
1 2  The Pacifica Radio/UC Berkeley Social Activism Sound Recording Project: Anti-Vietnam War Protests in the San Francisco Bay Area & Beyond
↑  Rader, Gary (May 1967).
1 2  "Protest: Burning Issue".
↑  Jezer, Martin (May 1967).
1 2  Jerry Elmer,'"`UNIQ--nowiki-0000002F-QINU`"'Felon for Peace: The Memoir of a Vietnam-Era Draft Resister, Vanderbilt University Press, 2005
1 2  Michael S. Foley,'"`UNIQ--nowiki-00000031-QINU`"'Confronting the War Machine: Draft Resistance During the Vietnam War, UNC Press, 2003, עמ' 119-122
צו גיוס בלוי מתקופת מלחמת וייטנאם
מפגינים נגד המלחמה בינואר 1965
WeWork

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בניו יורק (2023–WE) 
 מייסדים:  אדם נוימן ומיגל מקלבי
 תקופת הפעילות:  2010–הווה (כ־15 שנים)
 מיקום המטה:  מנהטן 
 משרד ראשי:  ניו יורק, ארצות הברית
 ענפי תעשייה:  תעשיית חללי עבודה משותפים 
 הכנסות:  1.82 מיליארד דולר (2018)
 רווח:  הפסד של כשני מיליארד דולר (2018)
 מנכ"ל:  ג'ון סנטורה
  
 www.wework.com
 
מתחם WeWork בסן פרנסיסקו
WeWork בהרצליה
WeWork היא חברה ציבורית אמריקאית המספקת שירותים של משרדים וחללי עבודה גמישים ליזמים, סטארטאפים, ועסקים בגדלים שונים. החברה נוסדה בשנת 2010 ומשרדיה ממוקמים בניו יורק שבארצות הברית.
היסטוריה

במאי 2008, אדם נוימן ומיגל מקלבי (Miguel McKelvey) הקימו את GreenDesk, "שטח עבודה שיתופי ירוק" בברוקלין. בשנת 2010, נוימן ומקלבי מכרו את העסק והקימו את הסניף הראשון של WeWork בשכונת סוהו שבניו יורק. ההקמה הייתה בזכות איש הנדל"ן החרדי יואלי שרייבר. רבקה נוימן בת זוגו של אדם נוימן, שימשה כמנהלת מותג ומנהלת האימפקט הראשית של החברה. רבקה נוימן פיקחה על תוכנית החינוך "WeGrow", שהקימה החברה.
עם המשקיעים בחברה נמנים ג'יי פי מורגן צ'ייס, גולדמן זקס ועוד.
ב-9 במרץ 2016 הכריזה החברה על גיוס 430 מיליון דולר, עם הערכת שווי של כ-16 מיליארד דולר.
בפברואר 2017 נודע כי תאגיד ההשקעות סופטבנק השקיע בחברה ארבעה מיליארד דולר, לפי שווי מוערך של כ-20 מיליארד דולר.
ביולי 2017 גייסה החברה 500 מיליון דולר בהובלת האני-קפיטל וסופטבנק למטרות התרחבות הפעילות בסין.
בשנת 2019 נקלעה החברה למשבר. שווי ההנפקה המוערך של החברה עמד בינואר 2019 על 47 מיליארד דולר, ובסמוך למועד ההנפקה המתוכנן, שווי ההנפקה ירד לטווח של 20–30 מיליארד דולר. עקב כך, ההנפקה שתוכננה לספטמבר 2019 נדחתה לזמן בלתי ידוע. יומיים לאחר כישלון ההנפקה הודיע נוימן על פרישתו מתפקיד המנכ"ל. מהלך זה מגיע לאחר טענות על התנהלותו הבלתי-הולמת וניהול כושל של החברה, ובעקבות פרסום תחקיר בוול סטריט ג'ורנל לפיו נוימן השכיר לחברה נכסים שבבעלותו. את תפקיד המנכ"ל מילאו באופן זמני סבסטיאן גאנינגהם (המשנה ליו"ר) וארטי מינסון (סמנכ"ל כספים). בפברואר 2020 מונה סנדיפ מתראני למנכ"ל החברה.
במרץ 2021 הודיעה החברה שבכוונתה להפוך לחברה ציבורית דרך מיזוג עם חברת רכישה למטרות מיוחדות (SPAC), לפי שווי של תשעה מיליארד דולר. ב-21 באוקטובר החל המסחר במניות החברה בבורסה לניירות ערך בניו יורק.
במאי 2023 התפרסמו תוצאותיה הכספיות של החברה, בעקבותיה התפטר מנכ"ל החברה סנדיפ מטראני ולאחריו סמנכ"ל הכספים אנדרה פרננדרס. את מטראני החליף דייוויד טולי כמנכ"ל זמני. בעקבות כך נרשמו מגמות קריסה של כ-96% בסיכום 12 חודשים. בדוחות החברה באוגוסט 2023 נכללה הערת עסק חי.
ב-31 באוקטובר 2023 הודיעה החברה על כוונתה להגיש בקשה לפשיטת רגל, ובעקבות הודעה זו צללה מניית החברה ב-32 אחוזים. ב-7 בנובמבר 2023 הגישה החברה לבית המשפט בניו ג'רזי בקשה להגנה מפני פשיטת רגל.
ביוני 2024 הופסק הליך פשיטת הרגל של החברה. בו זמנית, הודיעה על מנכ"ל חדש לחברה, ג'ון סנטורה, המנכ"ל הרביעי בחמש שנים.
החברה בישראל

חברת ההחזקות אמפא, המשמשת משנת 2021 כזכיינית WeWork בישראל, נכון לשנת 2023 מפעילה 15 מתחמים בערים תל אביב, חיפה, ירושלים, רמת גן, הרצליה ובאר שבע.
לקריאה נוספת

גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "קיבוץ 2.0", עמ' 334–339
Reeves Wiedeman, Billion Dollar Loser: The Epic Rise and Spectacular Fall of Adam Neumann and WeWork, Little, Brown and Company, 2020
הערות שוליים

1 2  רפאל קאהאן,'"`UNIQ--nowiki-00000000-QINU`"'הפסדי WeWork הוכפלו ב-2018, הגיעו ל-2 מיליארד דולר, באתר כלכליסט, 26 במרץ 2019
↑  WeWork: Now a $5 Billion Co-Working Startup, Wall Street Journal
↑  WeWork gives alternative to working at home with swanky buildings across NYC, Daily News
↑  Keith Larsen, Joel Schreiber hit with over $100M in judgments, The Real Deal, ‏2023-06-14 (באנגלית)
↑  "How Gwyneth Paltrow's Cousin Co-Founded WeWork". Observer (באנגלית). 2016-08-03. נבדק ב-2019-08-12.
↑  ""A Mess Any Way You Look at It": 5 of the Weirdest Things in the WeWork IPO Filing". Fortune (באנגלית). נבדק ב-2019-08-21.
↑  "Meet Rebekah Paltrow Neumann, WeWork co-founder". South China Morning Post (באנגלית). 2019-08-17. נבדק ב-2019-08-21.
↑  "See inside WeWork's first elementary school in NYC designed by Bjarke Ingels". 6sqft (באנגלית אמריקאית). נבדק ב-2019-08-12.
↑  Inside The Phenomenal Rise Of WeWork, Forbes
↑  מאיר אורבך,'"`UNIQ--nowiki-00000013-QINU`"'WeWork מטפסת לשווי של 20 מיליארד דולר, באתר כלכליסט, 28 בפברואר 2017
↑  WeWork Is Planning a Massive Expansion in China, באתר פורצ'ן, יולי 2017
↑  WeWork חותכת את שווי ההנפקה ל-20–30 מיליארד דולר, באתר גלובס, 5 בספטמבר 2019
↑  נכנע ללחצים: אדם נוימן התפטר רשמית מתפקידו כמנכ"ל WeWork, באתר גלובס, 24 בספטמבר 2019
↑  עומר כביר,'"`UNIQ--nowiki-00000018-QINU`"'נפילתו של אדם נוימן: שיעור קריטי למשקיעים וליזמים, באתר כלכליסט, 25 בספטמבר 2019
↑  שירות כלכליסט,'"`UNIQ--nowiki-0000001A-QINU`"'תחקיר: אדם נוימן הרוויח מיליונים מהשכרת בניינים שבבעלותו ל-WeWork, באתר כלכליסט, 16 בינואר 2019
↑  שירות כלכליסט,'"`UNIQ--nowiki-0000001C-QINU`"'רשמית: אדם נוימן פרש מתפקיד מנכ"ל WeWork, שני מנכ"לים יחליפו אותו, באתר כלכליסט, 24 בספטמבר 2019
↑  עכשיו זה רשמי: WeWork מינתה מנכ"ל חדש, באתר כלכליסט, 2 בפברואר 2020
↑  סופי שולמן,'"`UNIQ--nowiki-0000001F-QINU`"'WeWork בבכורה הערב בוול סטריט: "שווי של 47 מיליארד דולר היה טעות", באתר כלכליסט, 21 באוקטובר 2021
↑  חדשות חוץ,'"`UNIQ--nowiki-00000021-QINU`"'אחרי 3 שנים: מנכ"ל WeWork פורש ועובר לקרן השקעות פרטית, באתר כלכליסט, 17 במאי 2023
↑  ויקי אוסלנדר,'"`UNIQ--nowiki-00000023-QINU`"'אחרי דוח הפסדי: המנכ"ל וסמנכ"ל הכספים ב-WeWork התפטרו, באתר כלכליסט, 6 ביוני 2023
↑  ליטל סמט,'"`UNIQ--nowiki-00000025-QINU`"'WeWork פרסמה הערת עסק חי - "ספק משמעותי לגבי יכולתה להמשיך לפעול", באתר כלכליסט, 9 באוגוסט 2023
↑  רויטרס,'"`UNIQ--nowiki-00000027-QINU`"'דיווח: WeWork תגיש בקשה לפשיטת רגל בשבוע הבא, באתר ynet, 1 בנובמבר 2023
↑  Bankruptcy filings spike in first 3 quarters of 2023, Yahoo Finance, ‏2023-11-01 (באנגלית אמריקאית)
↑  חברת WeWork הגישה בקשה לפשיטת רגל, באתר וואלה, 7 בנובמבר 2023
↑  ויקי אוסלנדר, כלכליסט,'"`UNIQ--nowiki-0000002D-QINU`"'פרטית, רזה יותר ובלי אדם נוימן: WeWork החדשה יצאה לדרך, באתר ynet, 16 ביוני 2024
↑  גולן חזני,'"`UNIQ--nowiki-0000002F-QINU`"'משנים מודל עבודה: WeWork מעבירה לאמפא את הזיכיון למותג בישראל, באתר כלכליסט, 14 באפריל 2021
| --- | --- |
בקרת זהויות :  NLI: 987012399670905171
בניגנו אקינו הבן

בניגנו אקינו הבן (Benigno Aquino, Jr;‏ 27 בנובמבר 1932 - 21 באוגוסט 1983), חבר הסנאט של הפיליפינים שנרצח ב-1983.
ביוגרפיה

בניגנו אקינו נולד בשנת 1932 בעיר קונספסיון שמחוז טרלק שבפיליפינים. בגיל 16 היה כתב צבאי. בצעירותו נכנס לחיים הפוליטיים ובשנת 1955, בהיותו בן 22, כיהן כראש העיר שבה נולד, והיה ראש העיר הצעיר ביותר בפיליפינים. בשנת 1961 התמנה למושל מחוז טרלק וב-1967 נבחר לסנטור. השתייך למפלגה הליברלית שהתנגדה לשלטונו הסמכותי והמושחת של הנשיא פרדיננד מרקוס. משנת 1966 שימש כמזכיר הכללי של מפלגה זו.
בספטמבר 1972 בעת שהנשיא מרקוס הטיל משטר צבאי בפיליפינים, אקינו נכלא והועמד לדין באשמת רצח וחתרנות, ובשנת 1977 נדון לעונש מוות, שהומר בשנת 1980 ביציאה לגלות לארצות הברית, כדי לעבור טיפול רפואי.
בשנת 1983, כאשר הנשיא מרקוס חלה ומצב בריאותו החמיר, החליט אקינו לשוב לפיליפינים ולהתייצב בגלוי בדרישה מהנשיא לפרוש מהשלטון.
ב-21 באוגוסט 1983 הגיע אקינו במטוס לנמל התעופה של מנילה. למרות שהיה מלווה באנשי ביטחון משל עצמו ובכוחות ביטחון של הממשלה, הוא נורה למוות בידי מתנקש בשם רולנדו גאלמן. המתנקש נהרג מיד מאש אנשי הביטחון.
ביוגרפיה > לאחר מותו

לאחר הרצח הקים מרכוס ועדת חקירה. השאלה הייתה בשירות מי פעל המתנקש. ועדת חקירה צבאית פסקה שהאחראים לרצח הם אנשי צבא. הללו הועמדו לדין, אך זוכו במשפט שנערך בשנת 1985.
בבחירות שנערכו ב-1986, לאחר נפילת משטרו של מרקוס, נבחרה קורסון אקינו, אלמנתו, לה נישא בשנת 1955, לנשיאת הפיליפינים. בעקבות החלטה של בית המשפט העליון של הפיליפינים לבטל את משפט הקושרים מ-1985 נערך משפט חדש בשנת 1990, ובו הורשעו 16 אנשי צבא ברצח בניגנו אקינו.
בנו, בניגנו אקינו, נבחר לתפקיד נשיא הפיליפינים בשנת 2010.
הערות שוליים

1 2  אגדה פיליפינית, חדשות, 2 בנובמבר 1986
↑  מצב חירום בפיליפינים, מעריב, 24 בספטמבר 1972
↑  מצפוני שקט-מכריז נשיא הפיליפינים אחרי רצח מנהיג האופוזיציה אקווינו, דבר, 22 באוגוסט 1983
↑  זוהה רוצחו של אקינו, דבר, 31 באוגוסט 1983
↑  שיא הפיליפינים הקים ועדה משפטית לחקירת רצח אקינו, דבר, 25 באוגוסט 1983
| --- | --- |
בקרת זהויות :  NLI: 987007257867305171  PLWABN: 9810541571805606  BnF: cb14518014d (data)  CiNii: DA06760925  GND: 119432986  ISNI: 0000 0001 1699 4423  LCCN: n79032553  NDL: 00620273  NLG: 293733  NTA: 074394223  SNAC: w6p597fw  SUDOC: 111003024  VIAF: 112698284   WorldCat (עם VIAF): 112698284
כביש 806

| --- | --- |

 מידע כללי
 סיווג:  כביש אזורי
 ציר:  כביש אורך
 אורך:  13 ק"מ
 מיקום
 נקודת התחלה:  מחלף עילבון
 נקודת סיום:  צומת חלפתא
 
 קואורדינטות:  32°49′49″N 35°24′18″E﻿ / ﻿32.830251°N 35.404936°E﻿ / 32.830251; 35.404936
  מפת מיקום  מפה מפורטת   (למפת הגליל העליון מוגדלת) כביש 806(למפת הגליל העליון רגילה) כביש 806(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 806(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 806  he tabBackground:;tabBorder:#aaa;defaultTab:0;
 
כביש 806 הוא כביש אורך אזורי בצפון-מזרח הגליל התחתון, המתחיל במחלף עילבון עם כביש 65 ונגמר בצומת חלפתא עם כביש 85. אורכו של הכביש הוא 13 ק"מ. בעבר כונה גם בשם כביש עילבון-מע'אר על שם היישובים העיקריים שהיו בדרכו.
היסטוריה

הכביש התקיים עוד בימי המנדט הבריטי ובתוכנית החלוקה יועד להיות חלק מהמדינה היהודית. בשנות ה-50 הוא הוצג ככביש נוף יפה שאינו מוכר למטיילים. בשנת 1965 שודרג הכביש לרוחב 7 מטר כדי להוות כביש שיסיט את חלק מהתנועה לגליל העליון המזרחי ממעבר דרך טבריה. בשנות ה-70 תוכנן ונסלל החלק הצפוני של כביש 65, הכביש המהיר מצומת גולני למחלף נחל עמוד, שנודע כ"עוקף טבריה" וכביש 806 חדל להוות ציר משמעותי למעבר בין הגליל התחתון והגליל העליון.
בכביש אירעו תאונות רבות. בשנת 2016 נחנך מחלף עילבון המחבר את הכביש לכביש 65.
בשנת 2021 הותחלו עבודות לשיפור קטע של הכביש.
אתרים לאורך כביש 806

בכביש מערכי נוף רבים בהם תצפית על ים כנרת.
מבין האתרים הנמצאים בסמיכות לכביש בדרכו מדרון לצפון נמנים:
המועצה המקומית עילבון יישוב גלילי וותיק ערבי-נוצרי בעיקרו.
המוביל הארצי
מנהרת עילבון (הנקודה הגבוהה ביותר במוביל הארצי) באורך 800 מטר מוליכה את המים לתעלת נטופה.
קבר המיוחס לתנא מתיא בן חרש
מאגר מים צלמון
נחל צלמון
מֻעָ'אר עיר ערבית-דרוזית. הכביש עובר באמצע העיר ובשלב מסוים עובר לעלות בשיפוע תלול מאד.
בסיס מחו"ה אלון.
היישוב ענבר
היישוב כפר חנניה
הר חזון בגובה 584 מטר (מעל פני הים)
ציון המיוחס לקברי התנאים רבי אבא חלפתא ורבי יוסי בן חלפתא.
צומת חלפתא - סיום כביש 806 ומפגשו עם כביש 85 ומעברו בית הכנסת העתיק של כפר חנניה.
צמתים לאורך הכביש

| ק"מ | שם | סוג | מיקום | דרכים מצטלבות |
| --- | --- | --- | --- | --- |
כביש 806 מדרום לצפון
| 0 | מחלף עילבון |  | עילבון |  כביש 65, כניסה דרומית לעילבון |
| 4.4 | צומת דיר חנא |  | מאגר צלמון |  כביש 805 |
| 7.7 | צומת ללא שם |  | מע'אר | כניסה למושב טפחות |
| 8.2 | צומת מע'אר |  | מע'אר |  כביש 807 |
| 10.2 | צומת ללא שם |  | מע'אר | כניסה למושב חזון |
| 10.8 | צומת ללא שם |  | ענבר | כניסה לענבר |
| 12.5 | צומת ללא שם |  | כפר חנניה | כניסה לכפר חנניה |
| 13 | צומת חלפתא |  | כפר חנניה |  כביש 85 |
ראו גם

נחל צלמון
כבישי ישראל
הערות שוליים

↑  בנימין גשור, הקרבות באזור מעאר-שעב במלחמת העצמאות, עמ' 148, בכתב העת קתדרה גיליון 178.
↑  ועדת המשנה דנה על הגליל ועל ירושלים, דבר, 16 בנובמבר 1947
↑  בעלי מכוניות קטנות יזהרו בכבישי הגליל, הארץ, 9 במאי 1956
↑  עבודות כבישים ב-15 מליון לירות מבוצעות בגליל ובעמק, דבר, 7 בדצמבר 1965
↑  מאיר הראובני,'"`UNIQ--nowiki-00000008-QINU`"'כבישי הגליל היו לצירי סכנה, מעריב, 31 ביולי 1973
↑  צבי אילן,'"`UNIQ--nowiki-0000000A-QINU`"'מכמני נופים חדשים, דבר, 1 באוגוסט 1980
↑  כנאן עסאקלה - כביש 806, 12 בנוב׳ 2016, בערוץ Kinan Asakly ברשת היוטיוב.
↑  גיא ורון, חדשות 2,'"`UNIQ--nowiki-0000000D-QINU`"'‏צפו: הכביש המהיר החדש שיפחית דרמטית פקקים בצפון, באתר גלובס, 8 בספטמבר 2016
↑  מערכת פורט2פורט,'"`UNIQ--nowiki-0000000F-QINU`"'נפתח לתנועה מחלף עילבון החדש, באתר Port2Port, ‏7 בספטמבר 2016
↑  כביש 806 - חזון הסדרת הכביש על תוואי של 2.7 קילומטרים, באתר חברת נתיבי ישראל.
קבר התנא מתיא בן חרש סמוך לעילבון
תעסוקה מוגנת

תעסוקה מוגנת היא שירות שיקום תעסוקתי, המיועד לאוכלוסיית אנשים בעלי מוגבלויות פיזיות, קוגניטיביות ונפשיות. במרבית המדינות המתקדמות, תעסוקה מסוג זה מקובלת ואף נתמכת על ידי הרשויות. מטרת מסגרות אלו היא לתת מענה תעסוקתי לאנשים המתקשים להתמודד עם דרישות השוק החופשי. בחלק ממסגרות התעסוקה המוגנת העובדים מוגדרים כמשתקמים ועוסקים בעבודות פשוטות כגון הרכבה, אריזה, הדבקה וכדומה. המענה שמסגרת תעסוקה מוגנת נותנת נמצא על קצה הרצף התעסוקתי המנוגד לתעסוקה בשוק החופשי.
הרציונל והשירות בישראל

שירותי תעסוקה מוגנת נועדו לספק מקום תעסוקה (זמני) לאנשים עם מוגבלויות שאינם מסוגלים להתמודד עם דרישות שוק העבודה הפתוח. העובדים במסגרות תעסוקה מוגנת שייכים לקבוצות שונות שלרוב, יכולת התפקוד שלהן נמוכה. מדובר באנשים עם סוגי נכויות שונות שלרוב הן:
נכות גופנית וקבועה המתבטאת בקשיי תפקוד בתחום המוטורי כתוצאה ממחלה כרונית, קטיעה, פגיעת ראש, פגיעת עמוד שידרה וכדומה.
נכות חושית קבועה המתבטאת בקשיי תפקוד בתחומים כגון: תקשורת, ניידות וניהול חיי היום יום כתוצאה מחירשות או עיוורון.
נכות התפתחותית/קוגניטיבית שהיא כל ליקויי בריאותי הגורם לפגיעה בלתי הפיכה שאירעה לאדם מלידה ועד גיל 18, וכתוצאה מפגיעה זו עלולים להופיע קשיי תפקוד בתחום המוטורי החושי, החברתי, הרגשי, או ההתנהגותי, למעט אנשים עם מוגבלות שכלית התפתחותית. אותם אנשים חייבים להיות בגילאי 18–65 וביצעו אבחון תעסוקתי במרכז שיקום המוכר על ידי אגף השיקום וקיבלו המלצה או הפנייה לשירותי תעסוקה מוגנת, והם יכולים לקבל את השירות הנ"ל.
נכות נפשית
תהליך שירותי התעסוקה המוגנת נועד להבנות תוכניות קידום אישיות שמטרתם למצות את יכולותיו וכישוריו של האדם ופיתוח מיומנויות בינאישיות וקהילתיות. לכל אדם העובד במפעל המוגן, ישנה אפשרות לעבור ממסגרת שיקומית בשירותי תעסוקה מוגנת, למסגרת עצמאית ותעסוקתית בשוק העבודה הפתוח, בתעסוקה נתמכת, בהתאם ליכולותיו ומימוש הפוטנציאל האישי שלו. תהליך הקבלה לתעסוקה מוגנת מחייבת את המשתקם לעבור ועדת קבלה ואבחון תעסוקתי (הנקרא גם אינטייק תעסוקתי) בדבר התאמתו למסגרת. היחידה לתעסוקה מוגנת מופעלת תחת ניהולם של מרכז לשיקום תעסוקתי/רשות מקומית/עמותה ציבורית. ביחידה לתעסוקה מוגנת יש לא פחות מ-25 משתקמים והיא מיועדת לשרת בראש ובראשונה את אוכלוסיית היעד של אגף השיקום. היחידה ממוקמת בבניין עם חובת יכולת הנגשה לאנשים עם מוגבלויות וזמני העבודה הם לפחות 5 ימים בשבוע ולא פחות מ-5 שעות ליום. אנשים אשר זכאים לשירותי תעסוקה מוגנת ואינם יכולים להגיע בכוחות עצמם למסגרות, זכאים לקבל שירותי הסעה וליווי המופעלים על ידי הרשות המקומית. התגמול הכספי ביחידה לתעסוקה מוגנת הניתן למשתקם בגין עבודתו נובע מתפוקתו האישית ומהתשלום המקובל עבור המוצרים ביחידה. בנוסף, זכאי כל אדם לתוספת שכר בסך של 10% משכר המינימום במשק.
היסטוריה

בין חוקרי מדיניות השיקום בעולם קיימת תמימות דעים באשר לתרומתה של העבודה לשילובם של אנשים עם מוגבלויות קשות כחברים שווים בחברה. למרות ההכרה בחשיבותה של העבודה, נראה ששיעורי אבטלה בקרב אנשים עם מוגבלויות תמיד היו גבוהים מאוד בהשוואה לכלל האוכלוסייה ולכן כמענה, פותחו בשנות ה-50 וה-60 של המאה העשרים באירופה ובארצות הברית תוכניות הכשרה מקצועיות מוגנות לאנשים עם מוגבלויות קשות. על פי הגדרתו של משרד העבודה האמריקני מטרת המפעלים המוגנים הייתה להכין אנשים עם מוגבלויות לעבודה בשוק העבודה התחרותי, לספק להם שירותי תעסוקה מוגנת ארוכי טווח ושירותים תומכים לאנשים אשר נכותם קשה ואשר סביר שלא יוכלו לתפקד באופן עצמאי בקהילה. משרד העבודה האמריקני הבדיל בין שהייה קצרת טווח, המיועדת לאנשים עם מוגבלות קלה ובינונית, ובין שהייה ממושכת, לאנשים עם מוגבלות קשה. למרות הרציונל המוצק, הדוגל בהקמתן של מסגרות תעסוקה מוגנות ובהרחבתן, כבר בשנות ה-70 החלו להתפרסם מחקרי הערכה ראשונים המבקרים את תרומתם. מבחינה אידאולוגית, מפעלי התעסוקה המוגנים נתפסים כמסגרות בדלניות ומתייגות, שאינן יכולות לשמש חלופת תעסוקה הוגנת.
המצב בישראל ובעולם

מחקרים שנערכו בשנים האחרונות בישראל מצביעים על פערים בהשכלה, בתעסוקה בשוק החופשי ובהכנסה בין אנשים עם מוגבלות לאנשים ללא מוגבלות, בדומה למגמות בעולם. כך למשל, רק ל-48% מהאנשים עם מוגבלות בישראל יש תעודת בגרות לעומת 68% בכלל האוכלוסייה. שיעורי התעסוקה הם כ-50% בקרב בעלי מוגבלות על פי ההגדרה האישית ו-20% בקרב הזכאים לקצבת נכות, לעומת 65% במשק. התעסוקה של אנשים עם מוגבלות על פי ההגדרה האישית בישראל דומה לממוצע של מדינות ה-OECD, אך אי אפשר להשוות נתוני תעסוקה של מקבלי קצבאות נכות, עקב ההבדלים בתנאי הזכאים לקצבאות בין מדינות והבדלים בהגדרת תעסוקה. במדינות אחדות למשל כמו אנגליה התעסוקה המוגנת נכללת בהגדרה לעומת ישראל בה אין אנשים המוגדרים כמועסקים משום שהכנסתם אינה מדווחת.
אף שהשיקום המקצועי זוהה בעולם ככלי יעיל, התקציבים המיועדים לתחום זה במדינות ה-OECD בלתי מספקים. בישראל נושא השיקום המקצועי נמצא על סדר היום הציבורי ואף הוקדש לו פרק מיוחד בדוח מבקר המדינה. הדוח הצביע על הצורך בבחינה שיטתית של מי שפונים לשיקום מקצועי ושל מי שפונים אך אינם מתחילים שיקום בפועל ועל הצורך במעקב אחר מסיימי התוכניות.
במדינות המערב קיימת מגמת ירידה בהקמת מפעלים מוגנים, ואף צמצום מפעלים הקיימים, ואילו בישראל, לעומת זאת, קיימת מגמת התרחבות של המפעילים המוגנים. ניתן לראות דוגמה בה בשנת 1991 עבדו בחברת "המשקם" 56% מן המשתקמים בתחום השירותים ו־44% במפעלים מוגנים, ואילו בשנת 2001 הצטמצם שיעור המועסקים בתחום השירותים ל-51% ושיעור המועסקים במפעלים מוגנים עלה ל־ 49%. העדר מדיניות תעסוקה מוגנת מגובשת מצד אחד, והרחבת המסגרות המוגנות מצד שני, מחדדת את שאלת מיקומה של ישראל בהשוואה לעולם המערבי.
מפעל מוגן

מפעל מוגן הוא מסגרת תעסוקתית תומכת למשתקמים המעוניינים להשתלב בעתיד בשוק העבודה, אך זקוקים להעמקת המיומנויות הנדרשות לעבודה. במקרים רבים הוא משמש מקום תעסוקה קבוע למשך שנים (מתוך אתר "כל-זכות"). הליך העבודה במפעל המוגן כולל מספר שלבים: ביצוע הערכה בדבר רמת התפקוד של האדם, קביעת תוכנית שיקום, איתור עבודה עבור האדם בתוך המסגרת אשר תואמת את כישוריו ואת יכולותיו, הקניית מיומנויות והרגלי עבודה, איתור אנשים אשר יכולים לעבוד בשוק הפתוח. כמו כן עידוד, סיוע והכנה של אותם אנשים, לקראת המעבר.
אדם עם מוגבלות המועסק במפעל מוגן מוגדר בחוק בישראל כמשתקם, ויכולת העבודה שלו פחותה מ-20%. לעניין שכר העבודה ותנאי העבודה, בתעסוקה מוגנת לא מתקיימים יחסי עובד-ומעביד. עם זאת, המפעל מחויב לשלם לעובדים גמול בעד עבודתם. אופן חישוב השכר משתנה ממפעל למפעל ואינו מעוגן בחוק. על פי רוב גובה הגמול מושפע מגובה ההכנסות של המפעל ומהתפוקה האישית של כל עובד. משתקם מקבל גמול מינימלי של 2 ₪ או 4 ₪ לשעה, בהתאם ליכולת העבודה שלו.
ישנם סוגים שונים של מפעלים מוגנים, כשברוב המקרים מדובר במסגרת תעסוקתית תעשייתית, ברמת עבודה בינונית. בהתאם לכך נקבעת רמת השכר ועומדת על כמה מאות שקלים בחודש. צוות המפעל המוגן מורכב מעובדת סוציאלית ומדריכי שיקום שתפקידם לסייע למשתקמים ברכישת המיומנויות הנדרשות לקראת התקדמות בסולם התעסוקתי. ברוב המפעלים המוגנים עובדים כ־8 שעות בכל יום (מתוך אתר "כל-זכות"). דוגמאות לעבודות שנעשות במסגרות של תעסוקה מוגנת: מיון, אריזה, עבודות דפוס וכריכה, נגרות, חפצי אמנות ועוד. מפעל מוגן אינו נחשב כמקום עבודה על פי חוק ועל כן למועסקים בו לא מוקנות זכויות עובדים כימי חופשה, משכורת, ימי מחלה, פנסיה וכיוצא בזה (מתוך אתר "כל-זכות").
מפעל מוגן > עקרונות התעסוקה המוגנת

למצות את יכולת העבודה של האדם, את הכישורים שלו ואת הפוטנציאל שלו.
להפנות את האדם למסגרת המתאימה ביותר עבורו תוך מתן עדיפות למסגרת נורמטיבית, כלומר מסגרת המשלבת את האדם בסביבת עבודה רגילה.
לאפשר לאדם להתקדם ולעבור ממסגרות שיקומיות למסגרות תעסוקתיות ועצמאיות.
מפעל מוגן > אוכלוסיית היעד

השירות לשיקום תעסוקתי מקצועי פונה לאוכלוסייה עם מוגבלויות, אשר מיצתה את זכויותיה באגף השיקום של המוסד לביטוח לאומי או לחלופין נדחתה על ידו ובעלת נכות קבועה של 40% ומעלה בשל אחד או יותר מהמאפיינים הבאים:
אנשים עם נכויות פיזיות.
אנשים עם נכויות חושיות: אוכלוסיית החרשים ולקויי שמיעה, אוכלוסיית העיוורים ולקויי ראייה.
אנשים עם לקויות למידה, תפקוד והסתגלות ועם הנמכה קוגניטיבית המתייחסת לתפקוד שכלי גבולי (מנת משכל שבין 70 ל-84) ועם הפרעות רגשיות שונות (מתוך אתר "משרד הרווחה והשירותים החברתיים").
אנשים עם נכויות נפשיות בלבד